**FC Schalke 04** on Gelsenkirchenis Schalke linnaosas asuv Saksamaa jalgpalliklubi, mis mängib Saksamaa esiliigas 2. Bundesliga.

Klubi on tulnud seitse korda Saksamaa meistriks, kuid kõik need korrad enne Bundesliga loomist 1963. aastal. Esimest korda juhtus see 1934 ja viimast korda 1958. aastal.

Karikafinaalis on mänginud Schalke 12 korda, esimest korda 1935. aastal. Viis karikafinaali on võidetud: aastail 1937, 1972, 2001, 2002 ja 2011.

Klubi asutati 4. mail 1904 nimega **Westfalia Schalke**. Klubi asutasid keskkooliõpilased ja esialgu kandsid nad punast ja kollast riietust. Esialgu mängisid nad madalates liigades. Kaks korda, esimest korda 1912, ühinesid nad kohaliku võimlemisklubiga ja kaks korda, viimati 1924, läksid nende teed jälle lahku. Viimase lahutuse järel võttis jalgpalliklubi endale nime, mida kannab tänapäevani. Ühtlasi võtsid nad endale sinivalged värvid ja hüüdnime Die Königsblauen, mis mõlemad on samuti tänapäevani kasutusel.

Peale jalgpalliosakonna on klubis ka korvpalli-, käsipalli- ja kergejõustikuosakond.

Kui Saksamaal moodustati 1962 Bundesliga, siis arvati ka Schalke selle koosseisu. Sellest ajast alates on Schalke mänginud kuus hooaega 2. Bundesligas, viiel korral perioodil 1982–1992 ja viimasel korral hooajal 2021/22. Halvimaks jäi 1989. aastal saavutatud 12. koht 2. Bundesligas.

Schalke pole kordagi Bundesligat võitnud, kuid on tulnud seitse korda teiseks (esimest korda 1971, seni viimast korda 2018) ja viis korda kolmandaks (1996, 2008, 2012 ja 2014). Schalke on kõige rohkem Bundesligas teisi kohti saanud meeskond, kes ei ole tulnud meistriks. (Järgneb Leverkuseni Bayer, kes on saavutanud meistriks tulemata viis teist kohta.)

Kuigi Schalke pole tulnud Saksamaa meistriks, võitis ta 1997 UEFA karika. Ta alistas 1. ringis Kerkrade Roda (Holland, kodus 3:0 ja võõrsil 2:2), 2. ringis Trabzonspori (Türgi, kodus 1:0 ja võõrsil 3:3), 3. ringis Club Brügge (Belgia, võõrsil 1:2 ja kodus 2:0), veerandfinaalis Valencia (kodus 2:0 ja võõrsil 1:1) ning poolfinaalis CD Tenerife (võõrsil 0:1, kodus lisaajal 2:0). Finaalis Milano Internazionale vastu võitis kumbki kodus 1:0 ning järgnes penaltiseeria, kus Inter ei saanud kahte penaltit sisse, aga Schalke ei eksinud ja võitis 4:1.

9. oktoobril 2006 sai Venemaa naftatootmisettevõte Gazprom Schalke uueks sponsoriks. Ettevõte teatas, et loodab 5½ aastaga investeerida klubisse 125 miljonit eurot. Gazpromi sponsorlus on analüütikute hinnangul poliitiliselt motiveeritud, et osta Saksamaa sõprust. Sponsorluse raames sõlmis Schalke Peterburi Zenitiga partnerluslepingu, mille järgi mõlemad klubid pidid jalgpalliteemaliste probleemide lahendamisel tihedat koostööd tegema.

Schalke fännid on tähelepanuväärsed hea lauluoskuse poolest. Lisaks kahele ametlikule laulule ("Blau und weiß, wie lieb ich Dich" ja "Königsblauer S04") on klubil veel viis mitteametlikku laulu.

Schalke kodustaadion

Staadion
--------

Schalke peab oma kodumänge 2001 valminud Veltins-Arenal (varem Arena AufSchalke), mis asendas vananenud Parkstadioni. Bundesliga mängudel mahutab Veltins-Arena 61 673 pealtvaatajat. Pole kuigi haruldane, et staadion müüakse välja.

Praegune meeskond
-----------------

*Seisuga 27. juuli 2023*

Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust.

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Positsioon | Mängija |
| --- | --- | --- | --- |
| 1 | Saksamaa | VV | Ralf Fährmann |
| 2 | Holland | KA | Thomas Ouwejan |
| 3 | Austria | KA | Leo Greiml |
| 6 | Saksamaa | PK | Ron Schallenberg |
| 7 | Saksamaa | PK | Paul Seguin |
| 8 | Saksamaa | PK | Danny Latza |
| 9 | Saksamaa | RÜ | Simon Terodde *(kapten)* |
| 10 | Saksamaa | PK | Lino Tempelmann |
| 11 | Prantsusmaa | RÜ | Bryan Lasme |
| 14 | Jaapan | RÜ | Sōichirō Kōzuki |
| 17 | Saksamaa | PK | Florian Flick |
| 18 | Kosovo | PK | Blendi Idrizi |
| 19 | Türgi | RÜ | Kenan Karaman |
| 21 | Saksamaa | PK | Niklas Tauer *(laenul Mainz 05-st)* |

 |  | 

| Nr. |  | Positsioon | Mängija |
| --- | --- | --- | --- |
| 22 | Mali | KA | Ibrahima Cissé |
| 23 | Türgi | PK | Mehmet-Can Aydın |
| 24 | Saksamaa | PK | Dominick Drexler |
| 25 | Saksamaa | KA | Timo Baumgartl |
| 27 | Šveits | KA | Cédric Brunner |
| 28 | Saksamaa | VV | Justin Heekeren |
| 29 | Saksamaa | PK | Tobias Mohr |
| 32 | Saksamaa | VV | Marius Müller |
| 34 | Austria | VV | Michael Langer |
| 35 | Poola | KA | Marcin Kamiński |
| 40 | Saksamaa | RÜ | Sebastian Polter |
| 41 | Saksamaa | KA | Henning Matriciani |
| 42 | Saksamaa | RÜ | Keke Topp |
| 43 | Saksamaa | PK | Assan Ouédraogo |

 |

Saavutused
----------

* UEFA karika võitja: 1997
* Intertoto karika: võitja 2003, 2004
* Bundesliga:
	+ Meister (7): 1934, 1935, 1937, 1939, 1940, 1942, 1958
	+ Teine koht (10): 1933, 1938, 1941, 1972, 1977, 2001, 2005, 2007, 2010, 2018
* Saksamaa karikavõistlused jalgpallis:
	+ võitja (5): 1938, 1972, 2001, 2002, 2011
	+ finalist (7): 1935, 1936, 1941, 1942, 1955, 1969, 2005
* Alpide karika võitja: 1968

Viited
------

1. ↑  "First Team". *FC Schalke 04*. Vaadatud 11. juuli 2023.

Välislingid
-----------

* Koduleht

| * v
* r
Bundesliga klubid |
| --- |
| Klubid 2023–2024 | 
FC Augsburg **·**  VfL Bochum **·**  Werder Bremen **·**  Union Berlin **·**  Borussia Dortmund **·**  SV Darmstadt 98 **·**  Eintracht Frankfurt **·** SC Freiburg **·**  1. FC Heidenheim **·**  1899 Hoffenheim **·**  1. FC Köln **·**  RB Leipzig **·**  Bayer Leverkusen **·**  Mainz 05 **·**  Borussia Mönchengladbach **·**  Müncheni Bayern **·**  VfB Stuttgart **·**  VfL Wolfsburg |
| Endised klubid | 
1860 München **·**  Alemannia Aachen **·**  Arminia Bielefeld **·**  Bayer 05 Uerdingen/KFC Uerdingen 05 **·**  Blau-Weiß 90 Berlin **·**  Borussia Neunkirchen **·**  Dynamo Dresden **·**  Eintracht Braunschweig **·**  Energie Cottbus **·**  Fortuna Düsseldorf **·**  1. FC Kaiserslautern **·**  Fortuna Köln **·**  SpVgg Greuther Fürth **·**  Hamburger SV **·** Hannover 96 **·** Hertha BSC **·**  FC 08 Homburg **·**  FC Ingolstadt 04 **·**  Karlsruher SC **·**  Kickers Offenbach **·** 1. FC Köln **·**  VfB Leipzig **·**  Meidericher SV/MSV Duisburg **·**  1. FC Nürnberg **·** Preußen Münster **·**  Rot-Weiss Essen **·**  Rot-Weiß Oberhausen **·**  SC Paderborn **·**  1. FC Saarbrücken **·**  Schalke 04 **·**  FC St. Pauli **·**  Stuttgarter Kickers **·**  Tasmania Berlin **·**  Tennis Borussia Berlin **·**  SSV Ulm **·**  SpVgg Unterhaching **·**  Waldhof Mannheim **·**  Wattenscheid 09 **·**  Wuppertaler SV |